LALIN เล็งเปิดโครงการใหม่ มูลค่ารวม 2 พันลบ. ใน H2/60
LALIN เล็งเปิด 4 โครงการใหม่ มูลค่ารวมกว่า 2 พันลบ. ใน H2/60 หวังดันยอดขายปีนี้เข้าเป้า 3.65 พันลบ.
16 ส.ค. 2560

บริษัท ลลิล พร็อพเพอร์ตี้ จำกัด (มหาชน) หรือ LALIN ระบุว่า ในช่วงที่เหลือของปี 60 บริษัทมีแผนเปิดโครงการใหม่อีกราว 3-4 โครงการ มูลค่าโครงการรวม 2,000 ล้านบาท ซึ่งจะช่วยให้บริษัทมีการขยายตัวที่มั่นคงต่อไป จากในช่วงที่ผ่านมาบริษัทได้เปิดตัวอาณาจักร “ลลิล ทาวน์” (LALIN Town) ไปแล้วทั้งสิ้น 5 โครงการ 5 ทำเลยุทธศาสตร์ มูลค่ารวมประมาณ 4,000 ล้านบาท
สำหรับแผนงานในปี 60 บริษัทตั้งเป้าหมายยอดขาย 3,650 ล้านบาท และยอดรับรู้รายได้ 3,100 ล้านบาท เติบโตราว 15% และเปิดโครงการใหม่ 8-10 โครงการ มูลค่าประมาณ 5,000 ล้านบาท ในสัดส่วนทำเล กรุงเทพฯ และปริมณฑล 70% และต่างจังหวัดหัวเมืองใหญ่ เมืองท่องเที่ยว และแหล่งงานสำคัญ 30%